open-index/open-wikipedia-markdown huggingface dataset:
Гнейс

**Гнейс** (аз  — ҷинси кӯҳии нарми бодхӯрда) — ҷинси кӯҳии метаморфӣ, ки минералҳои ҷинсташкилкунандаи асосиаш плагиоклаз, кварс ва шпати саҳроии калийдор ё калигӣ мебошанд.

Ба миқдори кам минералҳои биотит, мусковит, амфибол, пироксен, беҷода, кианит, силлиманит дорад. Сфен, рутил, сиркон, апатит, магнетит ва карбонатҳо минералҳои хосси аксесории гнейс мебошанд. Вобаста ба таркиби минералиашон гнейсҳо ба намудҳои зерин ҷудо мешаванд: биотитдор, мусковитдор, дуабрақдор, амфиболдор ва пироксендор, силлиманитдор ва ғ. Ҳамчунин дар байни гнейсҳо намуди плагиогнейсҳо мавҷуданд, ки дар онҳо миқдори плагиоклаз нисбат ба шпати саҳроии калийдор хеле зиёд мебошад. Гнейси ишқорӣ намуди хосса буда, дар таркибаш минералҳои рангаи пироксенҳо (эгирин, эгирин-авгит) ва амфиболҳои ишқорӣ (арфведсонит, рибекит) дорад. Ба гнейс текстураи параллелӣ-варақсангӣ, зиёдтар рах-рах ва сохтори гранобластӣ, порфиробластӣ ва пойкилобластӣ хос мебошанд. Таркиби кимёвии гнейс ба санги хоро ва варақсангҳои гилдор монанд аст. Гнейс дар натиҷаи метаморфизми ҷинсҳои кӯҳии аввалия ба вуҷуд омада, ба парагнейсҳо ва ортогнейсҳо ҷудо мешавад. Парагнейсҳо дар натиҷаи метаморфизми амиқи ҷинсҳои кӯҳии таҳшинӣ ва ортогнейсҳо дар натиҷаи метаморфизми амиқи ҷинсҳои кӯҳии магмавӣ, асосан вулканӣ, пайдо мешаванд. Гнейс мисли санги хоро яке аз паҳнгаштатарин ҷинсҳои кӯҳии қишри замин мебошад. Он қисми зиёди қабати гранитӣ-метаморфии қишри заминро ташкил дода, дар сипарҳои кристаллии токембрий (Балтика, Украина, Канада, Алдан) дар рӯи замин намоён мешавад. Онҳо инчунин таҳкурсии платформаҳои қадимро (мас., платформаи Сибир) ташкил медиҳанд. Дар ҳудуди Тоҷикистон гнейси таркиби минералогӣ ва кимёиаш ҳархела дар мавзеъҳое, ки ҷинсҳои метаморфии токембрий рушд ёфтаанд, паҳн шудааст: блоки токембрийи Ғарм (Тиён-Шони Ҷанубӣ), Курговад, Музкӯл. Гнейс ҳамчун санги ороишӣ дар сохтмон васеъ истифода бурда мешавад.
## Эзоҳ

## Сарчашма
* 

Гурӯҳ:Ҷинсҳои кӯҳӣ
Ишорагар (абзор)

[thumb|300px|Соати хуршедӣ дар [Шаҳри мамнӯъа (Пекин)]]
**Ишорагар** (), **гно́мон** ( — нишондиҳанда) — абзории қадимии ахтаршиносӣ, ки аз милаи амудии дар пояи уфуқӣ ҷойгиршуда иборат аст.

Аз рӯи дарозӣ ва самти сояи мила баландӣ ва азимути Офтобро муайян кардан мумкин аст. Сояи аз ҳама кӯтоҳтарини мила дар давоми шабонарӯз самти хатти нисфирӯзиро нишон медиҳад. Дар замонҳои қадим бо ёрии Ишорагар тамоюли эклиптикаро нисбат ба экватор ва арзи ҷуғрофии маҳал муайян мекарданд. Тахмин меравад, ки ишорагарро файласуф ва ситорашиноси Юнони Қадим Анаксимандри Милетӣ кашф кардааст.

## Эзоҳ

## Сарчашма
* 

Гурӯҳ:Абзорҳои ахтаршиносӣ
Гнотобиоз

**Гнотобиология** (аз юн. gnötos — маълум, намоён ва биология) — як соҳаи зистшиносӣ ва тибби таҷрибавӣ.

Гнотобиология ба парвариши ҳайвоноти лабораторӣ, ки дар андомгон (организм)-и онҳо микроорганизмҳо (бактерияҳо, вирусҳо, содатаринҳо), киҷҷаҳо ва бандпойҳо вуҷуд надоранд, машғул аст. Гнотобиология дар натиҷаи рушди илмҳои морфология, физиология, генетика, микробиология, тиб, байторӣ ва ғ. ташаккул ёфтааст. Дар ҳайвоноти гнотобиотӣ тарзу тариқи таъсири мутақобили микробу макроорганизмҳо таҳқиқ карда мешавад. Гнотобиология дар амалияи тибби таҷрибавӣ — ҷарроҳӣ, онкология, педиатрия, бемориҳои сироятӣ ва ғ. ба кор бурда мешавад.

## Эзоҳ

## Сарчашма
* 

Гурӯҳ:Зистшиносӣ
Гурӯҳ:Пизишкӣ
Гнотобиотҳо

**Гнотобиотҳо** (аз юн. gnotos – муайян ва biotos – ҳаёт) - ҳайвоноте, ки дар андомгони онҳо ҳеч навъи микроб (аз ҷумла вирус ва макропаразитҳо) вуҷуд надорад.

## Таърих
Дар бораи мавҷудияти ҳаёти бемикроб бори аввал соли 1885 Л. Пастер маълумот додааст. Пажӯҳишҳои нахустин доир ба таҳияи гнотобиотҳо мансуб ба интиҳои асри 19 мебошанд. Қатъи назар аз ин фақат солҳои 40 асри 20 ба мутахассисони амрикоӣ ва ҷопонӣ имкон даст дод, ки бо истифода аз парҳези тамйизӣ ва асбобҳои зарурӣ барои инкишофу афзоиши ҷонварони бемикроб шароити мувофиқи сунъӣ муҳайё созанд. Корбасти гнотобиотҳо (хукчаи обӣ, муш, харгӯш, хукбачаҳо, гӯсола, гӯсфанд ва ғ.) дар соҳаҳои гуногуни илм (иммунология, бактериология, вирусология, паразитология, биологияи таҷрибавӣ ва тиб) солҳои 60 асри 20 ба ташаккули гнотобиология мусоидат намуд. Солҳои 30 асри 20 дар Амрико, Ҷопон, Шветсия, баъдан дар Британияи Кабир, Фаронса, Нидерландия, Олмон, Лаҳистон, Маҷористон ва Русия лабораторияҳои гнотобиологӣ бунёд гардиданд. Гнотобиотҳои насли аввалро бо усули аз бачадон ба таври тамйизӣ бадар овардани ҷанини ҳайвонот ё хобондани тухми тамйизии ҳашароту парандаҳо мерӯёнанд ва минбаъд онҳоро дар парваришгоҳҳои махсус нигоҳ медоранд. Гнотобиотҳо аз ҳайвоноти дигар (ҷонварони микрофлораашон муқаррарӣ) бо фаъолияти баъзе узву бофтаҳо, хосса он узвҳое, ки дар шароити табиӣ бо микрофлора тамоси бевосита доранд, фарқ менамоянд. Огоҳӣ аз хусусиятҳои гнотобиотҳо барои таҳқиқи тарзи ташаккули масуният (иммунитет), таъсири микроб (паразит) ба андомгони ҳомил, физиологияи ҳозима (гувориш) ва бемориҳои сироятӣ муҳим аст. Омӯзиши гнотобиотҳо собит намуд, ки ҳайвонот метавонанд фақат ҳангоми дар андомгонашон мавҷуд будани микрофлораи муқаррарӣ ҳаёти мувофиқу созгор дошта бошанд. Усулҳои гнотобиологиро дар тиб, микробиология, иммунология, вирусология, паразитология, инчунин дар истеҳсоли зардобҳои ташхисӣ ва санҷиши доруҳо истифода мебаранд.

## Эзоҳ

## Адабиёт
* Чехова О. В. Гнотобиология. М., 1972;
* Биологический энциклопедический словарь. М., 1986;
* Фирсов Н. Н. Микробиология: словарь терминов. М., 2006.

## Сарчашма
* 

Гурӯҳ:Зистшиносӣ
Гу Шоу Чинг

**Гу Шоу Чинг** (; ) — , муҳандиси соҳаи обёрӣ ва и Чин, яке аз таъсисгарони мактаби махсуси алгебраи Чин, ки дастоварди асосии он таҳияи усули ададии ҳалли муодилаҳои дараҷаҳояшон олӣ буд.

## Зиндагинома
Дар дарбори императори Чин вазифаҳои ситорашинос ва нозири иншоотҳои обёрикунандаро ишғол намуда, узви палатаи олимон буд. Бо лоиҳаи Гу Шоу Чинг расадхонаи нави Чжоугун (дорои утсурлоби офтобии баландиаш 12,8 м) сохта шуда буд. Ӯ 13 асбоби астрономӣ (мас., зовиясанҷи эклиптикӣ, квадрантҳо, глобусҳои осмонӣ ва ғ.) сохтааст. Гу Шоу Чинг муаллифи «Шоу-ши-ли ва сзин» мебошад, ки дар он тақвими «Шоу-ши-ли»-ро тартиб додааст. Тақвим дар солҳои 1281—1367 истифода мегардид. Мутобиқи тақвими мазкур як сол ба 365,2425 шабонарӯз баробар буда, бо тақвими григориании муосир мувофиқат мекунад. Гу Шоу Чинг бо тригонометрияи куравӣ низ машғул шудааст. 

Соли 1970 бо қарори Иттиҳодияи байналмилалии астрономӣ ба танӯраи тарафи нонамоёни Моҳ номи Гу Шоу Чинг дода шуд.

## Эзоҳ

## Сарчашма
*
Кӣ хурӯс Робинро кушт? (филм, 1935)

**Кӣ хурӯс Робинро кушт?** () — як пӯёнамоии кӯтоҳ аз маҷмӯъаи Silly Symphonies дар таърихи 26 июни 1935 мунташир шуд, ин асар тавассути Уолт Дисней ва ба коргардонии Дэвид Ҳэнд сохта шуд. Ин асар дар бахши беҳтарин пӯёнамоии кӯтоҳ номзад ба «ҷоизаи Оскар» шуд.

Қисмате аз ин филми тасвирӣ, дар охирҳои филм харобкорӣ ба коргардонии Алфред Хичкок дар толори синамо мушоҳида мешавад ва дар оғози филм ҳам аз Дисней барои иҷоза истифода аз асараш сипосгузорӣ мешавад.

## Эзоҳ

Гурӯҳ:Филмҳои ИМА
Гурӯҳ:Филмҳои пӯёнамоии кӯтоҳ
Маръашлӣ (силсилафилм)

**Маръашлӣ** () — силсилафилми телевизионии туркии ширкати TIMS & B Productions аст. Нахустнамоиш 11-уми январи соли 2021 аз шабакаи ATV пешниҳод шуда, нашри силсилафилм то ҳол идома дорад. Нақшҳои асосиро дар силсилафилм Бурак Дениз ва Алина Боз иҷро менамоянд.

## Пайвандҳо
* 
* 
* 
* Марашли дар фейсбук
* Марашли дар ютуб

Гурӯҳ:Силсилафилмҳои телевизионӣ Туркия
Франсуа Клюзе

**Франсуа Клюзе** (, тав. 21 сентябри соли 1955, Порис, Фаронса) — ҳунарпешаи театр, синамо ва телевизиони фаронсавӣ, лауреати ҷоизаи Сезар (2007).
## Зиндагинома
Франсуа Клюзе 21 сентябри соли 1955 дар Порис дар оилаи тоҷирон таваллуд шудааст.  Дар синни 17-солагӣ, ҳангоми таҳсил дар соли аввали таҳсил дар Литсейи Станислас (), ӯ қарор дод, ки ҳунарпеша шавад ва аз литсей хориҷ шуд. Вай ба курсҳои Симон (), Жан Перимони (), инчунин Жана-Лорена Коше () дохил шуда, дар театр ва телевизион ба кор шурӯъ кард, ки дар он ҷо ӯро коргардон Диана Кюрӣ мушоҳида намуд.
## Фаъолият
Ӯ дар синни 25-солагӣ дар филми "Cocktail Molotov", ки ба рӯйдодҳои пурталотуми баҳори гарми соли 1968 бахшида шудааст, нақши аввалини худро бозид. Пас аз як сол вай дар асари «Le Cheval d’orgueil»-и Клод Шаброл пайдо шуд, ки он оғози ҳамкории тӯлонии актёр ва синамогар мебошад.

Соли 1982 Франсуа дар филми "Les Fantômes du chapelier", ки режиссёри Шаброл буд, бозӣ кард. Соли 1984 ба 2 номинатсияи Сезар ба пешбарӣ шудааст: Беҳтарин бозигари дуюмдараҷа барои "L'été meurtrier" ва Бозигари умедбахш барои нақш дар филми «Vive la sociale!», ки дар он нақши моҷароҷӯро аз округи 20-уми Порис бозидааст. Соли 1989 ӯ бо Жерар Депардё дар филми Бертран Блиер "Trop Belle Pour Toi" нақш офаридааст

Пас аз чанд соли муошират бо ҳунарпешаи фаронсавӣ Марӣ Трентинян, онҳо соҳиби писар Пол шуд.

Пас аз ду сол, ӯ уқёнуси Атлантикро убур кард ва дар ду синамои бузурги Амрико бозӣ кард: Роберт Олтмен дар "Prêt-à-Porter" ва Лоуренс Кэсдэн дар "Бӯсаи фаронсавӣ". Иштироки у дар асари «Шогирдон»-и Пйер Салвадорӣ муваффақияти бузург ба даст овард.

Дар ибтидои солҳои 2000-ум Франсуа дар комедияҳои «France boutique», «Mais qui a tué Pamela Rose?», «Janis et John» нақш бозидааст.

Барои нақш дар филми триллери коргардон Гийом Кане "Ne le dis à personne" дар синни 51-солагӣ Франсуа аввалин ҷоизаи Сезарро гирифт.

Соли 2008 дар филми "Paris" ва ҳамроҳи Гийом Кане дар филми "Les Liens du sang" ва соли 2011 дар филми "1+1" ("Intouchables") нақш бозидааст..

## Ҳаёти шахсӣ
Клюзе падари чор фарзанд мебошад:

* Бланш (), тав. соли 1984;
* Пол (), тав. соли 1993, модарашон — Марӣ Трентинян;
* Жозеф (), тав. соли 2001 
* Маргарит тав. 2006, модарашон ҳунарпеша Валерӣ Боннетон  ().

## Филмнома

## Эзоҳ

## Пайвандҳо

* 

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Фаронса
Гурӯҳ:Ҳунарпешамардони телевизиони Фаронса
Гурӯҳ:Ҳунарпешамардони театри Фаронса
Гурӯҳ:Ҳунарпешаҳои мард асри XX
Гурӯҳ:Ҳунарпешаҳои мард асри XXI
Ордени Озодӣ (Украина)

**Ордени озодӣ** () — ҷоизаи давлатии Украина барои фарқ кардани хидматҳои барҷаста ва махсуси шаҳрвандон дар таҳкими истиқлоли Украина, таҳкими ҷомеаи Украина, рушди демократия, ислоҳоти иҷтимоию иқтисодӣ ва сиёсӣ, ҳимояи ҳуқуқ ва озодиҳои конститутсионии инсон ва шаҳрванд мебошад.
То таърихи 6 декабри соли 2018, 21 шаҳрванди хориҷӣ бо ордени озодӣ мукофотонида шуданд, дар ҳоле, ки ҳангоми мукофот, ҳашт нафари онҳо дорандагони ордени Шоҳзода Ярослави Ҳаким дараҷаи 1 буданд.
## Эзоҳ

## Пайвандҳо

Гурӯҳ:Ҷоизаҳои давлатии Украина
Стево Пендаровски

**Стево Пендаровски** (мақд. Стево Пендаровски; ) — сиёсатмадор ва арбоби давлатии мақдунӣ, сиёсатмадор ва сиёсатшинос. Президенти Мақдунияи Шимолӣ аз 12 майи соли 2019.

## Маълумот ва мансаби илмӣ
Вай дараҷаи бакалаврии ҳуқуқшиносии худро дар соли 1987 аз Донишгоҳи муқаддасон Сирил ва Мефодий гирифтааст. Баъдтар ӯ дар ҳамон донишгоҳ унвони магистрӣ ва доктории худро дар соҳаи сиёсатшиносӣ ба даст овард.
Аз соли 2008 — ассистенти профессор оид ба амният, сиёсати хориҷӣ ва ҷаҳонишавӣ дар Донишгоҳи Коллеҷи Амрико дар Скопле. Номзад дар интихоботи президентии соли 2014 аз Иттиҳоди сотсиал-демократии Мақдуния (ҷои дуввумро гирифт) буд. Дар интихоботи президентии соли 2019 бо зиёда аз 51% овозҳои мардум ғолиб омад.

## Касби сиёсӣ
Солҳои 1998-2001 Пендаровский ба ҳайси ёвари вазири робита бо ҷомеаи Вазорати корҳои дохилӣ ва сардори шуъбаи таҳлилӣ ва таҳқиқотии ин вазорат кор кардааст. Сипас ӯ аз соли 2001 то дами маргаш дар соли 2004 мушовири президент Борис Трайковский оид ба амнияти миллӣ ва сиёсати хориҷӣ шуд. Пас аз он, ӯ Комиссияи давлатии интихоботро сарварӣ мекунад (2004-2005). Мушовири президент Бранко Срвенковский дар солҳои 2005-2009.
Номзад ба мақоми президентӣ дар интихоботи соли 2014 (аз ҳизби ИСДМ) ва соли 2019 (аз ИСДМ ва Иттиҳоди демократӣ барои ҳамгироӣ).
Дар соли 2019, дар даври аввал, ки 21 апрел баргузор шуд, Стево Пендаровский аксарияти овозҳоро ба даст овард. Бо сабаби он, ки ягон номзад аз 50% овозҳо зиёдтар нагирифтааст, дар Македонияи Шимолӣ 5 майи соли 2019 интихоботи дуюми байни ду номзад, ки шумораи бештари овозҳоро дар даври аввал ба даст овардаанд, ташкил карда шуд. Дар даври дуввум Стево Пендаровский бо иштироки 46,70% интихобкунандагон 51,66% овозҳоро соҳиб шуда, пирӯзиро ба даст овард.

## Эзоҳ

## Пайвандҳо

Гурӯҳ:Сарварони Аврупо асри XXI
Гурӯҳ:Роҳбарони кунунии кишварҳо
Гурӯҳ:Сиёсатмадорони асри XXI
Гурӯҳ:Сиёсатмадорони Мақдунияи Шимолӣ
Гурӯҳ:Сиёсатшиносони Мақдунияи Шимолӣ
Гурӯҳ:Президентҳои Мақдунияи Шимолӣ
Гурӯҳ:Президентҳое, ки соли 2019 ба кор шурӯъ кардаанд
Донишгоҳи Дакка

**Донишгоҳи Дакка** (бангол. ঢাকা বিশ্ববিদ্যালয়) — куҳантарин муассисаи таҳсилоти олии касбии Бангладеш, ки дар пойтахти кишвар Дакка ҷойгир аст. Дар моҳи июли соли 1921 таъсис ёфтааст ва калонтарин донишгоҳ дар иёлот аст. Донишгоҳ тақрибан 33000 донишҷӯ ва тақрибан 1800 омӯзгор дорад.

## Ҷанги соли 1971

*Ҷунбиши таҳаммулнопазир* таҳти шиори "Ҷунбиши мустақили донишҷӯёни Бенгалӣ" дар толори Ҷаҳрул Ҳоуки Донишгоҳи Дакка ташкил карда шуд. Маҳз ҳамин толор аввалин ҳадафи амалиёти «Прожектор» шуд. 25 март ҳама пешвоёни ҳаракати донишҷӯён кушта шуданд. Ба гуфтаи профессор К.М.Муним, дар ин хобгоҳ тақрибан 200 донишҷӯ кушта шуданд. Пас аз соати 12, артиш ба толори Ҷаганнат даромада, ба тирандозии бераҳмона шурӯъ карданд. Онҳо аз дарвозаҳои шимол ва ҷануб ворид шуда, донишҷӯёнро бо навбат ба ҳар як утоқи хобгоҳ ворид карда куштанд. Дар ин муддат тақрибан 34 донишҷӯ кушта шуданд. Дар маҷмӯъ, тақрибан 5/6 сокинони хобгоҳҳои донишҷӯёни донишгоҳ кушта шуданд. Аркар К.Блуд, ки баъдтар консули генералии Дакка шуд, дар ин бора дар китоби худ «Таваллуди бераҳмонаи Бангладеш» навиштааст. Дар хобгоҳ оташ сар зад ва вақте донишҷӯён кӯшиш карданд, ки аз бинои сӯхта берун бароянд, низомиён ба тирпарронӣ шурӯъ карданд. Қисми артиши рақами 88 дар маҷмӯъ тақрибан 300 донишҷӯро парронд.

## Факултаҳои таълимӣ
Донишгоҳ 13 факулта 66 кафедра дорад.

### Факултаҳо

* санъат
* бизнес
* биологӣ
* техникӣ
* педагогӣ
* санъати тасвирӣ
* ҳуқуқҳо
* тиббӣ
* барномасоз
* фармакологӣ
* илмӣ
* илмҳои ҷамъиятӣ
* замин ва муҳити зист

### Бюро ва марказҳои илмӣ

* Бюрои тадқиқоти иқтисодӣ
* Бюрои таҳқиқоти тиҷоратӣ
* Маркази тадқиқоти пешрафта ва илмҳои табиӣ
* Маркази таҳқиқоти пешрафта ва тадқиқоти биологӣ
* Маркази фалсафа
* Маркази илмии барқароршавандаи энергия
* Маркази тадқиқоти гуманитарӣ
* Маркази тадқиқоти иҷтимоӣ
* Маркази тадқиқотии технологияи нимноқил
* Маркази тадқиқоти биотехнология
* Кибермарказ
* Маркази тадқиқотии Назрул
* Маркази таълимии Назмул Карим
* Маркази тадқиқоти офатҳои табиӣ
* Маркази тадқиқоти исломии доктор Сироҷул Ҳаку
* Маркази тадқиқоти биотиббӣ
* Маркази экологии Бангладеш-Австралия
* Маркази тадқиқотии Делта
* Маркази тадқиқоти пешрафта дар соҳаҳои физика, химия, биология ва дорусозӣ
* Маркази таҳқиқоти пешрафта дар соҳаи гуманитарӣ
* Маркази тадқиқотӣ оид ба омӯзиши идоракунии корпоративӣ ва молия
* Маркази маблағгузории хурд ва рушд
* Маркази ҷопон
* Маркази таърихӣ
* Маркази илмҳои сиёсӣ
* Иттиҳоди саноатӣ
* Маркази илмии профессор Дилип Кумар Бхаттачария
* Маркази илмӣ оид ба ифлоскунандаи органикӣ
* Шуъбаи таҳқиқоти гурезаҳо ва муҳоҷирон
* Маркази омӯзиши маъмурӣ
* Расадхонаи сейсмикии донишгоҳ
* Маркази муколамаи байни динҳо ва фарҳангҳо
* Бахши хоҷагии ҷангал
* Маркази омӯзиши наслкушӣ

## Пайвандҳо

* Сомонаи расмӣ ) )

Гурӯҳ:Донишгоҳҳо аз рӯи алифбо
Гурӯҳ:Донишгоҳи Дакка
Гурӯҳ:Донишгоҳҳои Банглодеш
Rexona

**Rexona** () — бренди антиперспиранти австралиягӣ мебошад, ки соли 1908 аз ҷониби дорусози австралиявӣ Самуэл Фуллер Шеффер ва ҳамсари ӯ Алис таҳия шудааст. Айни замон аз ҷониби ширкати ҳоландӣ ва бритониёӣ Unilever истеҳсол карда мешавад.

Дар Ҷопон ва Кореяи Ҷанубӣ номи тағирёфта истифода мешавад - "Rexena" (; ).  Дар Британияи Кабир, Ирландия ва Ҳиндустон маҳсулот бо номи "Sure", дар ИМА ва Канада - "Degree", Африқои Ҷанубӣ - "Shield" фурӯхта мешаванд.

Маҷмӯи дезодорантҳои Rexona аэрозол дар Австралия истеҳсол карда мешаванд. Ҳама намудҳои дигари дезодорантҳои Rexona (аз ҷумла roll-ons ва ғайра) ҳоло ҳама дар Филиппин истеҳсол карда мешаванд.

## Таърих
Rexona соли 1908 аз ҷониби дорӯсози австралиягӣ Самуэл Фуллер Шеффер ва ҳамсараш Алиса таҳия шудааст. Unilever дар соли 1989 ширкати австралиягиро ба ӯҳда гирифт ва дар ниҳоят онро ба қатори брендҳои глобалии нигоҳубини шахсии худ ворид кард. Маҳсулот дар шаклҳои гуногун истеҳсол мешаванд, аз ҷумла ҳамчун аэрозолҳо, насосҳо, роликҳо, стикҳо ва кремҳо.  Дар соли 2015 бренд як қатор хушбӯйҳоро  бо тарҳи нав ба роҳ монд ва ҳамзамон формуларо тағир дод.

## Маркетинг
Брендҳои Rexona ва Sure сарпарастони дастаи Виллямс Формула 1 буданд. Брендҳо қаблан аз мавсими F1 2014 ба дастаи Lotus F1 сарпарастӣ карда буданд..

Rexona инчунин як платформери флешдор бо номи "Power Pamplona" таҳия кардааст, ки пойгаи говҳоро дар саросари кишварҳои гуногун дар бар мегирад.

Дар футбол брендҳои Rexona, Rexena ва Sure сарпарастони бошгоҳҳои футболи инглисӣ ба мисли Челси, Вулверҳэмптон Уондерерс, Саутгемптон ва Манчестер Сити барои Ҷопон ва Корея, Фаронса, Олмон, Русия ва Украина, Британияи Кабир ва Ирландия, Белгия, Словения,  Полша, Италия, Хорватия, Ҷумҳурии Чех ва Словакия, Ҳиндустон, Швейтсария, Австралия ва Зеландияи Нав, Австрия, Нидерландия, бозорҳои Африқо ва Осиёи Ҷанубу Шарқӣ.

Брендҳои Rexona ва Sure инчунин ба лигаи олии футболи Испания, Ла Лига барои бозорҳои Амрикои Лотинӣ, Африқо ва Осиёи Ҷанубу Шарқӣ сарпарастӣ мекунанд.

## Эзоҳ

## Пайвандҳо
* 

Гурӯҳ:Бунёдҳои соли 1908
Гурӯҳ:Маркаҳои фурӯши Британияи Кабир
Гурӯҳ:Беҳдошт
Гурӯҳ:Маркаҳои фурӯши Unilever
Томас Ҳобс

**Томас Ҳобс** (; ) — яке аз файласуфони сиёсии барҷастаи Ингилистон.

## Зиндагинома
Тумос Ҳубз дар 5 апрели 1588 дар Ингилистонба дунё омад. Падараш, ки кашиши клисои минтақа буд, танҳо метавонист адъия ва мавъизаҳои клисоро бихонад ва таҳсили илм дар назараш арзише надошт. Ъаммуи Ҳобс, ки як тоҷир буд, харҷи зиндагии ӯро таъмин кард. Дар пондаҳсолагӣ ба лотин ва юнонӣ комилан мусаллат буд, барои идома таҳсил ба Оксфорд фиристода шуд. Ва аз чиҳилсолагӣ, нигориши осори илмӣ ва донишгоҳиро оғоз кард. Вай, ки бештар ба сабаб корҳояш дар фалсафаи сиёсӣ ва китоби «Левиётон» () шуҳрат дорад. Ин китоб дар соли 1651 навишта шуда ва бунёни бисёре аз назарияҳои қарордоди иҷтимоиро дар фалсафаи сиёсӣ ба вуҷуд овардааст.

## Эзоҳ
Мэрӣ Пэт Глисон

**Мэрӣ Пэт Глисон** (,  23 феврали соли 1950, Лейк-Сити, Округи Гудҳю, Миннесота - 2 июни соли 2020, Лос Анҷелес, Калифорния, ИМА) — ҳунарпешаи синамо ва телевизион ва филмноманависи амрикоӣ. Вай бештар бо нақши Ҷейн Ҳоган дар сериали телевизионии "Нури роҳнамо" шинохта шудааст, ки аз соли 1983 то сол 1985 нақш бозидааст.

## Зиндагинома
Глисон дар Лейк Сити, Миннесота, дар оилаи Мэрӣ Элизабет (Кейн) ва Ҳаролд Клиффорд Глисон таваллуд шудааст. Дар солҳои таҳсил дар мактаби миёна дар Сент-Пол, Миннесота, ӯ дар як филми Theater St. Paul "Once Upon a Mattress" нақш офаридааст.

## Фаъолият
Аввалин нақши экрании ӯ дар "Техас" эпизодӣ буд, ки соли 1982 таҳия шудааст. Ин силсилафилм дар NBC пахш мешуд. Вай дар бисёр силсилафилмҳои телевизионӣ ба монанди Full House, Dear John, Murphy Brown, Empty Nest, L.A. Law, Saved by the Bell, Friends, ва Step by Step нақш офаридааст. Вай зиёда дар 50 филми ҳунарӣ, аз ҷумла I Now Pronounce You Chuck & Larry, Basic Instinct, Traffic, Bruce Almighty, 13 Going on 30, The Crucible, Bottle Shock, A Cinderella Story, The Island, Killing Kennedy ва Nina ҳунарнамоӣ намудааст. Дар яке аз нақшҳои охирини худ, вай профессор Фокстро дар силсилафилми аниматсионии CollegeHumor WTF 101 овоз дод.

## Филмноманависӣ
Илова бар нақшофарӣ, Глисон инчунин барои филми "Нури роҳнамо" навиштааст ва як қисми дастае буд, ки соли 1986 барои навиштани силсилафилми драмавӣ ҷоизаи рӯзонаи «Эммӣ» ба даст овардааст.

Глисон як таблиғгари ашаддии табобати солимии рӯҳӣ шуд ва дар соли 2006 дар Stopping Traffic, нақшеро дар бораи мубориза бо бемории биполярӣ навишт ва худаш нақш офарид. Ҳоло ин намоиш ҳамчун василаи таълимӣ барои барномаҳои солимии рӯҳии Бемористони Мейо истифода мешавад.

## Даргузашт
Мэрӣ 2 июни соли 2020, дар синни 70-солагӣ аз бемории саратон вафот кардааст. 
## Филмнома

### Филм

### Телевизион

### Филми тасвирӣ

### Театр

## Эзоҳ

## Пайвандҳо

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанҳои синамои ИМА
Гурӯҳ:Ҳунарпешазанҳои телевизиони ИМА
Гурӯҳ:Ҳунарпешазанони асри ХХ
Гурӯҳ:Ҳунарпешазанони асри ХХI
Гурӯҳ:Филмноманависон аз рӯи алифбо
Гурӯҳ:Филмноманависони ИМА
Гурӯҳ:Филмноманависони асри XX
Гурӯҳ:Филмноманависони асри XXI
Гобелен

мини|алт=Photographs by N. Shams
**Гобеле́н** () — як навъи ҳунари ороиши амалӣ; қолин — мусаввараи дастибофти бепат, ки барои ороиши девор, дару тиреза, пӯшидани рӯи асосия (мебел)-и хона истифода мешавад.

Соли 1662 дар ноҳияи Сен-Марсели Фаронса бо мадади Людовики XIV Мануфактураи шоҳонаи қолинҳои суратдори бародарон Гобеленҳо (рангмолони авлодӣ) ташкил карда шуд ва қолинҳое, ки ин корхона истеҳсол мекард, гобелен ном гирифтанд. Корхонаи мазкур ҳоло ҳам вуҷуд дорад. Гобеленро бо нахҳои абрешимӣ ва пашмини рангоранг, инчунин, риштаҳои зарандуд ё нуқрагӣ дар дастгоҳҳои махсус мебофтанд. Гобелен баъзан аз рӯи мусаввараҳои рассомони маъруф таҳия мегардид. Бофанда пуди матоъро аз тариқи асоси он бо бар ҳам печидан, ҳамзамон тасвир ва худи матоъро низ мебофт. Арзиши бадеии гобелен дар асрҳои 17-18 то дараҷае баланд гардид, ки корхонаҳои қолинбофии Фаронса, чандин мамлакатҳои Аврупои Ғарбӣ қолинҳояшонро гобелен номиданд. Дар асри 19 шуҳрати гобелен паст шуд, вале аз соли 1930 боз рӯ ба тараққӣ овард. Ҳоло гобелен бо усули механикӣ истеҳсол карда мешавад. Дар айни замон барои дастӣ тайёр кардани гобелен маводди гуногун истифода мешавад: нахҳои сунъӣ, синтетикӣ ва камтар нахҳои табиӣ. Техникаи бофти гобелен хеле заҳматталаб аст, як усто метавонад дар як сол тақр. 1-1,5 м2 гобелен тайёр намояд. Дар Тоҷикистон низ санъати гобелен роиҷ аст. М. Қурбонов, Д. Абдусамадов, М. Носирова аввалин устодони ин навъи ҳунар дар Тоҷикистон буда, дар ташкил намудани шуъбаи гобелен дар Коллеҷи ҷумҳуриявии рассомии ба номи М. Олимов ва тайёр кардани шогирдон дар ин соҳа саҳм гузоштаанд. Асарҳои офаридаи дастпарварони ин шӯъба пайваста дар намоишгоҳҳои рассомӣ ба намоиш гузошта мешаванд.

## Эзоҳ

## Адабиёт
* Энциклопедияи адабиёт ва санъати тоҷик. Ҷ. 1. Д., 1988;
* Луғати русӣ-тоҷикии истилоҳоти санъат. Д., 2003;
* Новая Российская Энциклопедия. Т. IV (2). М., 2008.

## Сарчашма
*
Шӯрои комиссарони халқӣ

**Шӯрои [[Комиссар|комиссарони]]** **халқӣ**, имлои қаблӣ **Совети Комиссарони Халқ** (рус. Совет народных комиссаров, мухтасар : ***', ***', **ШКХ**, **СКХ**) — номи ҳукумат дар Русияи Советӣ , ИҶШС ва ҷумҳуриҳои ИҶШС, ки аз 27 октябри 1917 то 1946 истифода шудааст .

## Таърих
[мини| [Владимир Ленин|Ленин , раиси якуми Шӯрои Комиссарони Халқии Ҷумҳурии Шӯравии Россия ва Шӯрои Комиссарони Халқии СССР]]
мини| Шӯрои Комиссарони Халқӣ, 1919
Аввалин Шӯрои Комиссарони Халқӣ бо фармони Съезди 2-юми Умумироссиягии Советҳо ва Кумитаи Иҷроияи Марказии Умуми Россия аз 27 октябри соли 1917 ташкил карда шуда буд, ба ҳайси коллегияи раисони комиссияҳое, ки ба онҳо «идоракунӣ»-и шохаҳои муайяни давлатӣ супорида шуда буд.  Ҳамин гуна шӯроҳои комиссарони халқӣ дар дигар ҷумҳуриҳо, вақте ки дар онҳо Ҳокимияти Шӯравӣ барқарор карда мешуд, таъсис дода мешуданд.
Тақсимоти ҳокимияти қонунгузорӣ ва иҷроия ба фаъолияти Ҷумҳурии Шӯравӣ мувофиқат намекунад.  Шӯрои Комиссарони Халқ як мақоми мустақим ба шумор меравад: қонунгузорӣ, иҷроия ва маъмурӣ. — Яков Свердлов дар КИМ-и Умумииттифоқӣ, 1 апрели соли 1918 года.

## Ҳамчунин нигаред

* Совнаркоми хурд

## Эзоҳ

Гурӯҳ:Ҳукумат
Гурӯҳ:Category:Шӯрои комиссарони халқӣ
Ордени «Хосе Мартӣ»

**Ордени «Хосе́ Мартӣ́»** () — яке аз се ордени олии Ҷумҳурии Кубо. Номи қаҳрамони миллии кубоии асри 20 Хосе Мартиро гирифтааст. Орден 2 декабри 1972 таъсис ёфтааст. 

## Эзоҳ
* 

## Пайвандҳои беруна

* Орден «Хосе Марти»

Гурӯҳ:Орденҳои Кубо
Ордени Моно

**Ордени Моно** ( Ordre du Mono) — ордени давлатии Ҷумҳурии Того. 2 декабри соли 1961 таъсис ёфтааст. Номи худро ба хотири дарёи асосии Того гирифтааст.

## Эзоҳ

Гурӯҳ:Орденҳои Того
Ордени миллии барои хизматҳо (Того)

**Ордени миллии барои хизматҳо** (Ordre national du Mérite) — ҷоиза (орден)-и давлатии Ҷумҳурии Того. 26 марти соли 1973 таҳти рақами 73.85 таъсис ёфтааст.

## Дараҷаҳо




## Эзоҳ



Гурӯҳ:Орденҳои Того
Милко Сингҳ

**Милко Сингҳ** (, ; ) — сабукварз ва давандаи собиқ Ҳинд аст, ки ҳангоми хидмат дар артиши Ҳинд ба ин варзиш муаррифиӣ шуд. Вай танҳо варзишкор ҳиндӣ буд, ки муваффақ ба касби медоли тилои инфиродии сабукварзӣ дар Бозиҳои кишварҳои ҳамсуд шуд то ин ки Кришно Пунё муваффақ ба касби медоли тилои диск дар Бозиҳои муштаракуламнофеъ 2010 шуд. Вай ҳамчунин дар Бозиҳои осиёии 1958 ва 1962 медоли тило гирифт. Ӯ намоянда Ҳинд дар Бозиҳои олимпии тобистонӣ 1956 дар Мелбурн, Бозиҳои олимпии тобистонӣ 1960 дар Рум ва Бозиҳои олимпии тобистонӣ 1964 дар Токио буд. Вай ба поси қадрдонӣ аз муваффақиятҳои варзишии худ, Подмо Шрӣ, чаҳорумин ифтихори олии ғайринизомии Ҳиндро дарёфт кард.

## Эзоҳ
Ордени миллии Малӣ

**Ордени миллии Малӣ** () — ҷоизаи давлатии Ҷумҳурии Малӣ, ки чун рамзи соҳибистиқлолии ба дастовардаи соли 1960, 31 майи 1963 таъсис дода шудааст. Орден дар як сол ду маротиба — 1 январ ва 1 июл, супурда мешавад.

## Эзоҳ

Гурӯҳ:Орденҳои Малӣ
Жозеф Артюр де Гобино

Граф **Жозеф Артюр де Гобино́** (; ) — , шарқшинос, , муаррих, муҳаққиқ ва дипломати фаронсавӣ. Яке аз поягузорони идеологияи нажодпарастӣ.

## Зиндагинома
Аз ҷавонӣ ба арсаи сиёсат ворид гашт. Чун сафири Фаронса дар кишварҳои Швейсария, Юнон, Эрон, Бразилия ва Швейтсия хидмат кардааст. Ҳангоми дар Эрон сафир буданаш (1855—1863) забони форсиро омӯхт ва ба таҳқиқи таъриху фалсафаи Эрон ва тарҷумаи матнҳои форсӣ ба фаронсавӣ машғул шуд. Сафарномае бо номи «Се сол дар Эрон» навишт, ки дар он одоб, суннат, андеша, эътиқоди мардуми эронӣ ва аврупоиро ба ҳам муқоиса кардааст. Дар бахше аз ин китоб ба фирқаҳои мазҳабии Эрон, аз ҷумла шайхия, баҳоия, зардуштия, аҳлулҳаққ, алиаллоҳия ва ғ. ва чигунагии пайдоиши онҳо ишора мекунад. Ба ғайр аз ин, ба қалами Гобино асарҳои таҳқиқотӣ оид ба таърихи тамаддуни Эрон («Рисолае дар бораи хатти мехӣ»; 1864), «Таърихи эрониён» (дар ду ҷилд, 1869) тааллуқ доранд. Асари муҳимми ӯ «Мақолаҳо дар боби нобаробарии нажодҳои инсон» (дар 4 ҷилд, 1853—1855) мебошад. Ӯ муътақид ба бартарии нажоди ориёӣ буд, ки дар оғози асри 20, бахусус дар солҳои баъд аз Ҷанги якуми ҷаҳонӣ, тарафдорони бисёре дар Аврупо пайдо кард. Ин мактаб бештар мавриди таваҷҷуҳу эҳтироми нависандагону мутафаккирони олмонӣ буд. Дар Олмон китобҳову мақолаҳои бисёре дар бораи афкору андешаҳои вай нашр шуданд ва метавон гуфт, ки пайдоиши нажодпарастӣ дар ин кишвар мустақиман аз фалсафаи Гобино сарчашма гирифтааст. Гобино аз мактабҳои фалсафӣ дину фалсафаи Зардуштро меписандид ва онро ҷолибтарин фалсафа медонист. Гобино чун нависанда низ маъруф буд. Аз ӯ новеллаҳо, қиссаҳо, романҳо ва ғайра ба мерос мондаанд.

## Эзоҳ

## Адабиёт
* Энциклопедияи адабиёт ва санъати тоҷик. Ҷ. 2. Д., 1989;
* Гофман А. Б. Элиттизм и расизм (критика философско-исторических воззрений А. де Гобино // Расы и народи; Ежегодник. Т. 7. М., 1977. 

## Сарчашма
*
Гобой

**Гобо́й** (аз , лафзан «дарахти баланд», , , ) — сози мусиқии нафасии чӯбӣ, ки ба сурнай монанд аст. 

Дарозии умумиаш 59–61 см. То охири асри 18 гобой танҳо 6 сӯрох ва 2 супо (сарпӯшак)-и садобарор дошт. Гобойи феълӣ 25 сӯрох дошта, 22–24-тоаш чун сӯрохи садобарор истифода мешаванд (6 сӯрох сарпӯшак доранд). гобойро бо мадади забончаи қимишӣ, ки дар нӯги болоии он пайваст карда мешавад, менавозанд. Диапазонаш аз «си» ё «си-бемол»-и октаваи хурд то «фа»-и октаваи севвумро фаро мегирад. Нотааш дар калиди скрипка сабт мешавад. Гобой ду навъ аст: фаронсавӣ ва олмонӣ. Гобойи фаронсавӣ маъмултар буда, садои ҷарангосии хира дорад. Диапазонаш h – f3. Садои гобойи олмонӣ димоғию хирӣ аст. Дар байни созҳои нафасии чӯбии оркестрҳои симфонӣ ва операвӣ гобой ҷои намоёнро ишғол мекунад. Дар партитура аз поёни флейта ҷойгир аст. Ҳамчун сози якканавозӣ ва ансамблӣ маъмул мебошад. гобой дар иҷрои навоҳои лирикӣ ҳамто надорад. Чанд навъи гобой вуҷуд дорад: гобойи хурд (ба тарзи кварта), гобойи алтӣ ё худ сурнайи англисӣ (ба тарзи терсия, аз гобойи маъмулӣ пасттар), ки дар партитураҳои И. С. Бах ва баъзе асарҳои симфонии асри 20 вомехӯрад: гобойи дʻамур ва геккелфон.

## Эзоҳ

* Музыкальный энциклопедический словарь. М., 1990;
* Луғати русӣ-тоҷикии истилоҳоти санъат. Д., 2003.

## Сарчашма
* 

Гурӯҳ:Созҳои мусиқии нафасӣ
Ордени ситораи Югославия

**Ордени ситораи Югославия** () — ҷоизаи олии давлатии Ҷумҳурии Федеративии Сотсиалистии Югославия, ки 1 феврали 1954 таъсис ёфтааст.

## Мукуфотшудаҳо
Ситораи Калон — 127 нафар

Ситора бо тасма — 159 нафар

Ситора бо гулчанбари тилоӣ — 320 нафар

Дараҷаи III — 322 нафар

## Дараҷаҳо
4 дараҷа дорад:

* 80x80пкс Ордени ситораи калони Югославия (*Orden jugoslovenske velike zvezde*)
* 80x80пкс Ордени ситораи Югославия бо тасма (*Orden jugoslovenske zvezde sa lentom*)
* 80x80пкс Ордени ситораи Югославия бо гулчанбари тилоӣ (*Orden jugoslovenske zvezde sa zlatnim vencem*)
* 80x80пкс Ордени ситораи Югославия (*Orden jugoslovenske zvezde na ogrlici*)

## Эзоҳ

Гурӯҳ:Орденҳои Югославия
Халифа ибни Зоид Оли Наҳён

**Халифа ибни Зоид Оли Наҳён** (; ) — раиси Имороти Муттаҳидаи Арабӣ ва ҳокими Абузабӣ аз 3 ноябри 2004 то ба ҳангоми маргаш дар 13 майи соли 2022.

Халифа Оли Наҳён, тибқи гузориши маҷаллаи *[[Forbes]]*, бо дороии 15 миллиард доллар яке аз сарватмандтарин одамони ҷаҳон аст ва сарвати аъзои оилаи ӯ 150 миллиард доллар ҳисоб шудааст. Ғайр аз он, Халифа Ал Наҳайён фонди сармоягузории Мақомоти сармоягузории Абузабиро назорат мекунад, ки капитализатсияи он, тибқи ҳисобҳои гуногун, ба 875 миллиард доллар мерасад (барои соли 2008).

## Зиндагинома
Писари калонии президенти пешин Шайх Зоид Оли Наҳён.

Моҳи феврали соли 1967 Халифа валиаҳди аморати Абузабӣ таъйин шуд. Пеш аз интихоб шудан ба президенти Иморот Шайх Халифа аморати калонтарин — Абузабӣро ҳукмронӣ мекард, ки дар он 80 % захираҳои нафти Имороти Муттаҳидаи Арабӣ ҷойгир аст. Вай инчунин Шӯрои Олии Имороти Муттаҳидаи Арабӣ дар масъалаҳои нафтро сарварӣ мекард. Ӯ роҳбари Фонди Рушди Абузабӣ (*ADFD)* ва Хазинаи Давлатии Абузабӣ ADIA мебошад.

Соли 1971, пас аз ташкили Иморот Шайх Халифа сарвазири Абузабӣ, вазири дифоъи Абузабӣ ва вазири молияи Абузабӣ шуд. 23 декабри соли 1973 вай муовини дуюми сарвазири Имороти Муттаҳидаи Арабӣ ва 20 январи соли 1974 раиси Шӯрои иҷроияи Абузабӣ шуд.

Моҳи майи соли 1976 ӯ муовини фармондеҳи Қувваҳои Мусаллаҳи Иморот шуд. Аз соли 1980, ӯ раиси Шӯрои олии саноати нафт мебошад. Вай роҳбари тадқиқоти экологӣ буд ва дар рушди Агентии табиати ваҳшӣ (ERWDA) саҳм гузоштааст.

Шайх Халифа дар артиш маъруф аст. Ӯ ҳамчун як шахси маҳбуб, мухлиси ашъор обрӯ дорад. Шайх Халифа ба мисли падари худ, шикор ва моҳидориро дӯст медорад. Шайх Халифа бо таваҷҷуҳ ба асп ва пойгаи шутур бо таваҷҷуҳи худ ба варзиши суннатӣ дар Иморот шинохта шудааст.

## Мақоми роҳбарикунанда
3 ноябри соли 2004, пас аз вафоти падараш, ӯ дуввумин президенти Имороти Муттаҳидаи Арабӣӣ шуд. Сиёсати ҳукмронии ӯ ҳамчун ғарбгаро ва ислоҳталаб арзёбӣ мешавад.

Дар моҳи апрели соли 2005, бо фармони худ, музди меҳнати ҳамаи кормандони давлатро 100 % зиёд кард.

Соли 2011 вай воҳидҳои нерӯҳои ҳавоӣ ва баҳрии Имороти Муттаҳидаи Арабиро барои дастгирии амалҳои эътилофи байналмилалӣ алайҳи Муаммар Каддафӣ фиристод.

Дар охири моҳи январи соли 2014 Халифа ибни Зоид Оли Наҳён сактаи мағзӣ гирифт, ки дар натиҷа ӯро ҷарроҳӣ карданд ва дар ҳолати муътадил қарор дорад. Аз ҳамон вақт, бародари нима ва шоҳзодаи валиаҳди ӯ Муҳаммад ибни Зоид Оли Наҳён амалан ҳокими Абузабӣ ва тамоми Иморот шуд.

## Оила
Шайх Халифа як зан ва ҳашт фарзанд, аз ҷумла ду писар дорад:

* Султон Ибни Халифа Оли Наҳён (соли таваллудаш 1965) — афсари низомӣ ва соҳибкор
* Муҳаммад ибни Халифа Оли Наҳён (соли таваллудаш 1972) — сиёсатмадор

## Эзоҳ

## Пайвандҳо
* Официальная биография на сайте правительства ОАЭ 
* Президенты Украины и Объединённых Арабских Эмиратов обменялись государственными наградами // Официальное интернет-представительство Президента Украины
Гаубарува

**Гаубарува**, **Гобрия** (, ) — яке аз сипаҳсолорон ва давлатмардони аҳди Куруши II Кабир (559—530 то м.), Камбуҷия (529—522 то м.) ва Дорои I (522—486 то м.). Падари Мардуния ҳамсафи Хашиёршоҳ (486—465 то м.)

## Зиндагинома
Насабаш ба хонадони бонуфузи патейхориҳои Порс мерасад. Ҳангоми лашкаркашии Куруши Кабир ба Бобил сипаҳсолори ҷабҳаи пешсаф буда, баъди фатҳи шаҳрҳои Сиппар (10 октябр) ва Бобил (12 октябри 539 то м.) шоҳ Набо-нидро асир гирифт. Г. дар аҳди Куруш ва Камбуҷия муддате волии Бобил ва ҳангоми ҳуҷуми Ҳахоманишиён ба Миср (526—522 то м.) сипаҳсолор буд. Дар Катибаи Бесутун Г. аз ҷумлаи ҳафт тан пешвои бонуфузи хонадони порсҳо, ки зимни сӯиқасд Гауматаи ғосибро дар Сакаяувати ном дижи Мод ба қатл расонида (29 сентябри 533 то м.), тахти шоҳаншоҳии сулолаи Ҳахоманишиёнро аз хонадони Куруши II ба шохаи дигари сулола ‒ Дорои I бозгардониданд, ёд мешавад. Дар бахши IV-и Катибаи Бесутун Дорои I Г.-ро бо номи Гаубаруваи писари Мардуния аз насаби хонадони Порс зикр карда, бузургдошташро дар қатори ҳафт тан ёваронаш таъкид месозад. Ба қавли Ҳеродот, духтараш яке аз ҳамсарони Дорои I буда, Г. барои пойдории хешовандӣ хоҳари Дороро ба занӣ гирифта буд. Дар саркӯбсозии ошӯбҳои зидди Дорои 1 (522-521то м.) сарфармондеҳии сипоҳиёни найзадорро ба уҳда дошт. Мутобиқи маълумоти Катибаи Бесутун соли 520 то м. ошӯби мардуми Эломро саркӯб намуд. Соли 514 то м. ҳангоми лашкаркашии Дорои I ба самти шимолии баҳри Сиёҳ қувваҳои низомии Ҳахоманишиёнро дар муборизаи зидди скифҳо роҳбарӣ мекард. Дар муҷассамаи Нақши Рустам аз паҳлуи чапи Дорои I назди тахти шоҳаншоҳ мақом дорад. Писари Г. — Мардоний ҳангоми лашкаркашии Хашиёршоҳ ба Юнон (соли 480 то м.) сарфармондеҳи сипоҳиёни пиёданизом буд.

## Эзоҳ

## Адабиёт
* Дандамаев М. Д. Иран при первых Ахеменидах. М., 1963;
* Геродот. История в девяти книгах. Ленинград, 1972;
* Фаррух Кова. Персы. Армия великих царей. М., 2009;
* Мероси хаттии Бостон. Ҷ. 1. Д., 2014.

## Сарчашма
*
Аслихон Гӯрбӯз

**Аслихон Гӯрбӯз** (, тав. 16 феврали соли 1983; Чаноққалъа, Туркия) — ҳунарпешаи синамо ва телевизиони турк.

## Зиндагинома
Ҳунарпешаи синамо ва телевизион, ки аслан аз як шаҳраки соҳили баҳри Туркия аст. Вай падари худро барвақт аз даст додааст. Вай аз хурдӣ орзу дошт ҳунарпеша шавад, аз ин рӯ, дар рӯзҳои таътил, дар мактаб ва ё оила шеър мехонд, суруд мехонд, асбобҳои мусиқӣ менавохт.
Мактаби миёнаро бо ихтисоси муҳосибӣ хатм кардааст. Вай ба ихтисосҳои эҷодӣ бартарӣ дода, ба шуъбаи мусиқии Донишгоҳи Селҷуқ дохил шуд. Дар соли панҷуми донишгоҳи театрии касбӣ вай ба садамаи вазнини худрав дучор шуд. Ҷароҳатҳои вазнин бардошта, Аслихон маҷбур шуд, ки беш аз 5 моҳро дар бистар гузаронад. Ин ҳодиса ба духтар нигоҳи нав дод ва роҳи ӯро муайян кард. Ҷароҳати устухон Аслихонро қавитар кард, ӯ тавонист таҳсилро бо баҳои аъло ба итмом расонад.

## Фаъолият
Аввалин нақши Садо дар филми "Вохӯрии калон" ба Аслихон муваффақият наовард, балки оғози фаъолияти ӯ буд. Тамошобинон ӯро дар ин нақш 4 сол, аз соли 2004 -2008 тамошо карданд.

Лоиҳаи синамои "Gonca Karanfil" соли 2008, дар нақши Гонҷа, актрисаро ба муваффақияти дилхоҳ наздик кард. Силсилафилми телевизионии "Bir Bulut Olsam" солҳои 2009-2010 рӯи навор баромадааст, ки Аслихон нақши Осия Булутро бозидааст ва Тимур Савҷӣ ба ӯ ин нақшро пешниҳод кардааст.  Маҳз ба шарофати ин нақш қариб дар тамоми Туркия дар бораи ҳунарпеша сухан меронданд.  Вай аввал номинатсия ва сипас ҷоизаи "Шапараки тилоӣ" - ро барои беҳтарин ҳунарпешаи ҳаҷвӣ гирифт. Маросими ҷоизасупорӣ соли 2011 дар Анталия баргузор шуд.

Пас аз он силсилафилм лоиҳаҳои телевизионӣ буданд, ки танҳо сифатҳои актёрии Аслихонро такмил доданд. Вай касбӣ омӯхт, ки ба нақш одат кунад ва аз дастгирии тамошобинон баҳра барад, аломатҳои силсилафилмро комилан иҷро кунад.
Ҳамин тавр, соли 2014, муваффақияти навбатии ҳунарпеша дар нақши асосии Денис Гекченерро дар филми "Қуллаи Кӯҳҳои Зайтун" буд.

Аслихон бо филмноманавис Мерал Окай, ки ният дошт ҳунарпешаро дар силсилафилми "Асри муҳташам" дар нақши Шоҳ Султон гирад, муносибати хуб дошт. Аммо пас аз марги ногаҳонии Миралӣ, нависандагон интихобро аз нав дида баромада, нақшро ба Дениз Чақир доданд.

Аммо, дар силсилафилми "Асри муҳташам" аз соли 2015 -2016 Аслихон нақши Ҳалима Султонро ба даст оварда, бозӣ кард. Дар айни замон, қаҳрамон Аслихон ба таври васеъ муҳокима карда мешавад ва аз ҷониби ҳозирин ҳамчун ҳокими маккор ва ҳукмрон ба ёд оварда мешуд.
Дар охирин асарҳои Аслихон филми "Kor" соли 2016 ҳамчун Омина, силсилафилми "Афсонаи Бодрум", ки соли 2017 таҳия шуда нақши Майяро бозидааст шомил мебошанд. Инчунин соли 2017 ҳамчун Мерве дар силсилафилми "Кушторҳои хурд" бозидааст.

Ӯ соли 2020 дар силсилафилми Kirmizi Oda нақши эпизодӣ бозидааст.

## Ҳаёти шахсӣ
Дар соли 2011, Аслихон бо Карам Купадҷӣ издивоҷ кард, аммо пас аз се соли издивоҷ, ҷуфт тасмим гирифт, ки талоқ гиранд.

## Филмнома
### Силсилафилм

### Филмҳо

## Театр

## Нигаред низ
Феҳристи ҳунарпешазанҳои Туркия 
## Эзоҳ

## Пайвандҳо

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанҳои телевизиони Туркия
Гурӯҳ:Ҳунарпешазанҳои синамои Туркия
Гурӯҳ:Ҳунарпешазанҳои театри Туркия
Гурӯҳ:Ҳунарпешазанони асри ХХI
Ордени «Ғалабаи сотсиализм»

**Ордени «Ғалабаи сотсиализм»** () — яке аз ҷоизаҳои олии Ҷумҳурии Сотсиалистии Руминия, ки одатан бо қабули унвони Қаҳрамони Ҷумҳурии Сотсиалистии Руминия сарфароз карда мешавад.
Ин орден инчунин метавонад ба дигар шахсони шоиста тақдим карда шавад, ба шарти мавҷудияти хидмати махсус дар сохтмони сотсиализм ё хидмати махсус дар ҳифзи ватан. Бо фармони No 167 аз 6 майи соли 1971 дар як синф таъсис дода шудааст. Шумораи мукофотҳо бо орден аз лаҳзаи таъсисёбӣ то барҳам додани низоми сотсиалистӣ дар Руминия бениҳоят кам буд, дар ҳоле ки Николае Чаушеску се маротиба ба он мукофотонида шудааст (бо унвони Қаҳрамон).
## Эзоҳ

Гурӯҳ:Орденҳои Руминия
Ордени ситораи Ҷумҳурии Сотсиалистии Руминия

**[[Орден]]и ситораи Ҷумҳурии Сотсиалистии Руминия** (рум. Ordinul Steaua Republicii Socialiste România) — ҷоизаи давлатии Ҷумҳурии Сотсиалистии Руминия.

13 апрели 1966 бо қарори таҳти рақами 271 Ордени ситораи Ҷумҳурии Халқии Руминияро иваз кард. Ҷоиза ба шахсоне дода мешавад, ки бо меҳнати худ ва тавассути муборизаашон дар соҳаҳои сиёсӣ, иҷтимоӣ, фарҳангӣ ва илмӣ дар рушди минбаъдаи сохти сотсиалистӣ ва ба даст овардани озодӣ ва истиқлоли миллӣ саҳм гузоштаанд.

## Эзоҳ

Гурӯҳ:Орденҳои Руминия
Ордени Тоҷи Руминия

**Ордени Тоҷи Руминия** () — ҷоизаи давлатии Шоҳигарии Руминия.

## Таърих
Орден 14 марти соли 1881 аз ҷониби шоҳи Руминия  ҳамчун мукофот барои хидмати барҷаста дар назди салтанат таъсис дода шудааст. Оиннома ва қоидаҳои пӯшидани орден каме дертар аз таърихи таъсиси он — 10 майи  1881 қабул ва эътибор пайдо карданд.

27 апрели 1941, пас аз оғози як сафарбаркунии умумӣ дар Руминия, муҳлати оинномавии байни мукофотонидани ордени дараҷа ва пешниҳод ба дараҷаи олӣ бекор карда шуд.

Соли 1947, пас аз аз тахт сарнагун кардани шоҳ , орден дар Руминия бекор карда шуд. Михайи I супоридани орденро ҳамчун ҷоизаи сулола идома дод; яке аз ҷоизадорон мири Кишинёв Дорин Чиртоака буд.

## Эзоҳ

Гурӯҳ:Орденҳои Руминия
Ордени Фердинанди I

**Ордени Фердинанди I** () – ҷоизаи давлатии Шоҳигарии Руминия.

## Таърих
Орден 10 майи соли 1920 аз тарафи шоҳзодаи Руминия Николай, регенти шоҳи дар он замон хурдакаки Михайи I, ба хотири падари худ Фердинанди I таъсис дода шуд.

Орден танҳо барои шаҳрвандони Руминия барои хидматҳои махсуси шаҳрвандиву ҳарбӣ пешбинӣ шуда буд.

Киқдори орденгирифтагон (ба ҷузъ оилаи шоҳӣ) маҳдуд буд.

Дар соли 1937 ҳангоми тағйирдиҳии системаи ҷоизаҳо орденро Карли II барҳам дод.

## Эзоҳ

Гурӯҳ:Орденҳои Руминия
Сайид

**Саид, Сайид** ( &#x200E; — сардор, ҷаноб, сарвари асосӣ) — унвони фахрии мусалмонон барои насли пайғамбар Муҳаммад (дар шиа — Алӣ) тавассути духтараш Фотима бинти Муҳаммад ва наберааш Ҳусайн ибни Али . Насли набераи Ҳасан — шарифҳоянд. Насли сайидҳо дар Эрон ва умуман дар Ховари Миёна зиёданд. Дар кишварҳои исломӣ сайидҳо аз имтиёзҳои махсус бахравар буданд: онҳо ҳуқуқи шафоъат кардани ҷинояткоронро доштанд ва аз ҷазои ҷисмонӣ ва ҳукми қатл озод карда мешуданд. Фарқияти Сайидҳо дар уммаи мусалмонон, чун қоида, саллаи сабз дар байни сунниҳо ва саллаи сиёҳ дар байни шиаҳо буд. Сайидҳо аз эҳтироми хос баҳравард буданд.

Сайидҳоро дар ҷаҳони ислом насли Паёмбар Муҳаммад аз духтараш Фотима ва халифаи чорум ва амакбача Алӣ ибни Абутолиб номиданд. Сайидҳо дар иерархияи иҷтимоии ҷомеаи мусулмонӣ як гурӯҳи алоҳида буданд. Сайидҳо аксар вақт бо муқаддасот (авлиё) шинохта мешуданд. Сайидҳо намояндагони асосии ғояҳои динии ислом ҳисобида мешуданд.

## Эзоҳ

Гурӯҳ:Ислом
Глюкоза

**Глюкоза** ( — ширин), **қанди ангур**, **декстроза**, C6H12O6 — як навъ карбогидрид.

Мансуби моносахаридҳост. Глюкоза дар таркиби андомгони одаму ҳайвонот, мева, реша ва баргу гули рустаниҳо мавҷуд аст. Хусусан шарбати ангур ва меваҳои расида глюкоза-и бисёр доранд. Глюкоза маҳсули асосии мубодилаи моддаҳо буда, ҳуҷайраҳои зиндаро бо неру (энергия) таъмин месозад. Дар таркиби хуни одам тақр. 100, гӯсфанду хук 70, буз 80, саг 110 ва асп 50 мг% глюкоза мавҷуд аст. Рустаниҳо ва баъзе бактерияҳо глюкоза-ро аз унсурҳои ғайриорганикӣ ҳосил мекунанд. Глюкоза дар саноат бо роҳи гидролизи крахмал ба даст оварда мешавад. Миқдори глюкоза-и хунро ҳормонҳои инсулин, глюкагон, адреналин, глюкокортикоидҳо, тироксин ва трийодтиронин, инчунин ҳормони ҳиссаи пеши гипофиз ба низом медарорад. Дар таркиби хун аз меъёр зиёд будани глюкоза-ро гипергликемия ва кам шудани онро гипогликемия меноманд. Ба тавассути пешоб бисёр хориҷ шудани глюкоза гликозурия ном дорад. Дар тиб ва байторӣ бо глюкоза бемориҳои дил, илтиҳоби шуш, касалиҳои ҷигар, камхунӣ ва заҳролудиро муолиҷа мекунанд. Глюкоза ҳангоми бордоркунии сунъӣ барои рақиқ (тунук) сохтани нутфа низ истифода мешавад. Дар тиб глюкоза-ро дар шакли хока ё ҳаб, инчунин чун маҳлули изотонӣ (4,5-5 %) ва гипертонӣ (10-40 %) истифода мебаранд. Маҳлули изотонии глюкоза ба зери пӯст ё ба рӯдаи рост (бо имола) фиристода мешавад. Он барои организм манбаи ғизои зудҳазм низ мебошад. Дар мавриди ба андомгон фиристодани маҳлулҳои гипертонӣ фишори осмосии хун баланд шуда, мубодилаи моддаҳо беҳтар, фаъолияти ҷигар ва мушакҳои дил пурзӯр мегардад, рагҳо васеъ ва ихроҷи пешоб зиёд мешавад.

## Эзоҳ

## Адабиёт
* Новошинский И. И, Новошинская Н. С. Органическая химия. М., 2006;
* Габриелян О. С. Химия. М., 2009.

## Эзоҳ

## Сарчашма
* 

Гурӯҳ:Қанд
Одам Бутчер

**Одам Бутчер** (, тав. 20 октябри соли 1988, Кеймбриҷ,  Онтарио, Канада) — ҳунарпешаи канадӣ. Вай бо нақши асосӣ дар филми «Saint Ralph» дар соли 2004 машҳур гаштааст.

## Зиндагинома
Бутчер дар Кеймбриҷ, Онтарио таваллуд шудааст. Ӯ хоҳари бузургтар аз худ ҳунарпеша Мэндӣ Батчер дорад. Бутчер дар синни нӯҳсолагӣ фаъолият карданро оғоз кард, вақте ки холааш (агенти истеъдодҳо) ва амакаш (каскадёр / ҳамоҳангсоз) пешниҳод карданд, ки Бутчер ва хоҳари ӯ Мэндӣ акс бигиранд.

## Фаъолият
Соли 2001, Бутчер нақши аввалин ва асосияшро дар силсилафилми мазҳакавии "Super Rupert" гирифт. Филми «Saint Ralph», ки соли 2004 ба намоиш гузошта шуда буд ва дар бораи Ралф Уокери 14-сола (нақши Бутчер) аст, ки пас аз марги падараш, дар ятимхонаи католикӣ таҳсил мекунад, муваффақияти васеъ ва як қатор ҷоизаҳои синаморо ба даст овард. Худи Одам барои ин нақшаш ба ду ҷоизаи синамо пешбарӣ шудааст: "Ҷоизҳои Ҷиннӣ" (ҳамчун беҳтарин ҳунарпеша) ва "Ҷоизаҳои ҳунарпешаҳои ҷавон".

Соли 2010 Одам Бутчер яке аз нақшҳои асосиро дар филми "Саг Corral" бозид. Дар тӯли якчанд соли оянда ҳунарпеша дар сериалҳои гуногуни телевизионӣ асосан нақшҳои эпизодиро иҷро кардааст. Солҳои 2014 ва 2015 ду филм "Гургҳо" ва "Regression"  бо иштироки ӯ ба намоиш баромад, ки дар онҳо Одам Батчер нақшҳои дуюмдараҷаро дошт. 

Дар филми Ice Princess нақши хурдро бозидааст. Амаки Одам, Ранди Бутчер, актер ва коргардони филм мебошад. 
## Филмнома

### Телевизион

* 2009 : *[[La Traversée des enfers]]* (Телефилм) : Никандрос
* 2011 : *[[Médecins de combat]]* (Қисми 3) : Сарбоз
*Derek (Life with Derek)

### Синамо

* 2004 : *[[Ralph]]* : Ралф Уокер
* 2006 : *[[Heyday!]]* : Террӣ Флеминг
* 2010 : *[[Dog Pound]]* : Бутч
* 2011 : *[[The Bend]]* : Ҷейсон Кэмпбелл
* 2012 : *[[The Lesser Blessed]]* : Дарсӣ Макманус
* 2012 : *[[Blanche Neige]]* : Хитматгорзан #2
* 2013 : *[[Wolves]]*
* 2014 : *[[Debug]]*
* 2016 : *[[ARQ]]* : Куз

## Эзоҳ

## Пайвандҳо

Гурӯҳ:Ҳунарпешамардони синамои Канада
Гурӯҳ:Ҳунарпешамардони телевизиони Канада
Гурӯҳ:Ҳунарпешаҳои мард асри XXI
Гурӯҳ:Ҳунарпешакӯдакон (мардон)-и Канада
Тоҳо Ҳусайн

**Тоҳо Ҳусайн** (; ) — муҳаққиқи номдори мисрӣ аст.

## Зиндагинома

## Эзоҳ
Рифоъа Таҳтовӣ

**Рифоъа Таҳтовӣ** (; ) — нахустин нафаре буд, ки дар китобаш “Тахлис ал-ибриз фӣ талхис Бориз” мисриёнро бо ончи ки дар Порис мушоҳида карда буд, ошно намуда, фарҳангу қавонини Фаронсаро барои онҳо баён  кард.

## Зиндагинома

## Эзоҳ
Империяи Бритониё

: *Барои рӯйхати пурраи қаламравҳои аз ҷониби Бритониё таҳти идоракунӣ буда, нигаред* *Барои маълумоти иловагӣ, ба [[Мустамликаҳо ва қаламравҳои тобеи Бритониёи Кабир|мустамликаҳо ва қаламравҳои вобастаи Бритониё]] нигаред.*

**Империяи Бритониё** ( ) - як империяи мустамликавӣ бо роҳбарии метрополия, бо шумораи зиёдтарини қаламравҳо дар таърихи инсоният, бо колонияҳо дар ҳамаи панҷ қитъаи маскунӣ. Империя то соли 1919 масоҳати калонтаринро соҳиб буд (агар мандат ва минтақаҳои эътимод, ки баъдтар дар идоракунӣ ба даст омадаандро ҳисоб накунем), пас Британияи Кабир бар заминҳое, ки 31,878,965 км² тӯл кашидаанд, ҳукмронӣ мекард  (аз он ҷумла тақрибан 8,1 млн. қаламравҳо дар Антарктида, ки онро то ҳол Бритониёи Кабир ва ҳокимиятҳои собиқи он: Австралия ва Зеландияи Нав талаб мекунанд), ки тақрибан 22% заминро ташкил медиҳад. Шумораи умумии аҳолии империя тақрибан 480 миллион нафарро ташкил медод (тақрибан аз чор як ҳиссаи инсоният). Маҳз мероси Pax Britannica нақши англисиро ҳамчун забони серистеъмолтарин дар ҷаҳон дар соҳаҳои сиёсат, варзиш, мусиқӣ, нақлиёт, савдо ва ғайра шарҳ медиҳад   .

Таърихи Империяи Бритониё то имрӯз дар ҳаёти кишварҳо, аз қабили Иёлоти Муттаҳидаи Амрико, Канада, Австралия, Зеландияи Нав, Ҳиндустон, Сингапур, Ирландия, Олмон, Фаронса ва бисёр кишварҳои дигар .
## Эзоҳ

Гурӯҳ:Империяи Бритониё
Ривердейл

«**Ривердейл**» () — силсилаи телевизионии драмавии наврасони амрикоӣ, ки аз 26 январи соли 2017 дар шабакаи CW пахш мешавад.

## Эзоҳ

Гурӯҳ:Силсилафилмҳои телевизионӣ ИМА